《湘春夜月 落花》
清代·苏穆

惜春葩，辞枝都向天涯。只剩一片清阴，留取荫苔纱。

细忆去年片会，共低腰舞柳，倾国争誇。被阮郎偷玩，婵娟纤影，人掩窗纱。

庭前过蝶，池边宿草，天际明霞。憔悴楼头，妆懒便、唤春回去，难唤芳华。

丛丛桂叶，料素秋、香满邻家。乍相别，甚愁思消得、阑干遍倚，云乱风斜。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。